На основу члана 15. Закона о обнови након елементарне и друге непогоде („Службени гласник РС“, бр. 112/15) и Уредбе о утврђивању државног програма помоћи и обнове изгорелих и оштећених породичних стамбених објеката у својини грађана услед дејства пожара у јуну и јулу 2025. године („Службени гласник РС“, бр. 61/25), Општинска управа општине Блаце, дана 15.07.2025. године, објављује

ЈАВНИ ПОЗИВ

ЗА ПРИЈАВУ ШТЕТЕ НАСТАЛЕ УСЛЕД ЕЛЕМЕНТАРНЕ НЕПОГОДЕ

-ПОЖАРА

Члан 1.

ПОЗИВАЈУ СЕ грађани са територије општине Блаце, да пријаве штету коју су претрпели на својим породично-стамбеним објектима у свакодневној или редовној употреби, услед елементарне непогоде пожара који је задесио територију општине Блаце током јула 2025. године.

Члан 2.

Услов за пријаву штете на породичном стамбеном објекту јесте, да је исти уништен или оштећен услед пожара у јулу месецу 2025. године, да је оштећена или уништена ствар која служи и неопходна је за задовољење основних животних потреба, те је као таква била у свакодневној или редовној употреби, да је ствар чувана са пажњом и на прописан начин, као и да су предузете све мере ради смањења ризика од елементарне непогоде и да су испуњени други услови у складу са законом.

Члан 3.

Пријаве штете се подносе у складу са Уредбом о утврђивању државног програма помоћи и обнове изгорелих и оштећених породичних стамбених објеката у својини грађана услед дејства пожара у јуну и јулу 2025. године („Службени гласник РС“, бр. 61/25).

Члан 4.

Пријава штете која се односи на помоћне и друге објекте, за пољопривредне културе, као и за покретну имовину неће бити разматрана од стране Комисије.

Члан 5.

Грађани штету могу пријавити у року од 20 дана од дана објављивања овог јавног позива, односно од 16.07.2025. године, до 04.08.2025. године, до 15,00 часова.

Штета се пријављује у згради Општинске управе општине Блаце, непосредно предајом на писарници или путем поште препорученом пошиљком, на адресу: Општинска управа општине Блаце, Карађорђева бр. 4, 18420 Блаце, са назнаком: „За пријаву штете настале услед елементарне непогоде-пожара на територији општине Блаце у јулу 2025. године“.

Члан 6.

Подносиоци пријава су дужни да уз пријаву поднесу и Законом прописану документацију наведену у обрасцу пријаве штете (очитана лична карта или фотокопија власника-подносиоца пријаве, власнички лист, фотокопија картице текућег рачуна, фотокопија последњег рачуна за утрошену енергију).

Пријава се може преузети лично на Писарници Општинске управе општине Блаце или се може преузети на сајту општине Блаце [www.blace.org.rs](http://www.blace.org.rs).

За све додатне информације можете контактирати Виолету Симоновић, председника Комисије за процену штете на породичним стамбеним објектима у својини грађана, настале након елементарне непогоде пожара који је задесио територију општине Блаце током јула 2025. године, на контакт телефоне: 027/371-167 и 065/8871-225.

Члан 7.

Јавни позив ће бити објављен на огласној табли Општинске управе општине Блаце и интернет страници Општине Блаце [www.blace.org.rs](http://www.blace.org.rs).

Број: III-87-1521/2025

У Блацу, дана 15.07.2025. године

 Обрада: НАЧЕЛНИК

самостални саветник ОПШТИНСКЕ УПРАВЕ

Драгана Раденковић с.р. Александра Николић с.р.